 ኤርባስ የበራሪ መኪና ሙከራ ሊያደርግ ነው 
  መኪናዋ ያለ አሽከርካሪ ራሷን ችላ የምትንቀሳቀስ ናት  ታዋቂው የአውሮፕላን አምራች ኩባንያ ኤርባስ ግሩፕ፣ የተራቀቀ ቴክኖሎጂ ውጤት የሆነቺና ያለ አሽከርካሪ ራሷን ችላ የምትንቀሳቀስ በራሪ መኪና እየሰራ መሆኑን አስታውቆ፣ እስከ 2017 መጨረሻ የሙከራ በረራ ለማድረግ ማቀዱን ጠቁሟል፡፡ ኩባንያው ቫሃና የሚል ስያሜ የሰጣትንና አንድ ሰው ብቻ የማሳፈር አቅም እንዳላት የተነገረላትን በራሪ መኪና፣ እስከ አዲሱ የፈረንጆች አመት 2017 መጨረሻ ሰርቶ በማጠናቀቅ፣ የበረራ ሙከራ እንደሚያካሂድ ማስታወቁን ሮይተርስ ዘግቧል፡፡ኤርባስ በአስር አመታት ጊዜ ውስጥም መሰል መኪናዎችን በብዛት በማምረት ለአለም ገበያ የማቅረብ እቅድ እንዳለው ማስታወቁን የጠቆመው ዘገባው፣ እንዲህ ያሉ በራሪ መኪኖች የትራፊክ መጨናነቅን እንደሚያቃልሉና ለመንገድና ለድልድዮች ግንባታ የሚውለውን በቢሊዮኖች ዶላር የሚቆጠር ገንዘብ እንደሚያድኑ መግለጹን አስረድቷል፡፡